
NR.18453/05.12.2022
REFERAT DE APROBARE

a proiectului de hotărâre privind aprobarea Programului de imbunatatire a eficientei energetice (PIEE) pentru comuna Cornetu, judetul Ilfov
Conform prevederilor Legii nr. 121/2014 privind eficiența energetică, cu modificările şi completările ulterioare, orice autoritate a administraţiei publice locale din localităţile cu o populaţie mai mare de 5000 de locuitori are obligaţia de a întocmi programe de îmbunătăţire a eficienţei energetice, care cuprind măsuri pe termen scurt, dar şi pe o perioadă de 3 - 6 ani. 

Scopul realizării unui astfel de program îl reprezintă utilizarea corectă a energiei, în vederea obţinerii unui cost cât mai scăzut. 
Aceste soluţii sunt incluse în eforturile unei economii moderne de piaţă şi a unui standard de viaţă civilizat, în condiţii de calitate şi siguranţă în alimentarea cu energie.
De asemenea, se impune şi aplicarea măsurilor pentru implementarea Strategiei Naţionale pentru Dezvoltarea Durabilă a României 2030, aprobată prin H.G. nr. 877/2018, precum şi a Planului naţional  integrat în domeniul energiei și schimbărilor climatice 2021-2030, aprobat prin H.G. nr. 1076/2021.
În acest context, apreciez legal, necesar și oportun proiectul de hotărâre, în forma prezentată, drept pentru care îl supun dezbaterii și aprobării Consiliului local.

